جهة مراكش آسفي

جهة مراكش اسفي (بلامازيغية: ⵜⴰⵙⴳⴰ ⵏ ⵎⵕⵕⴰⴽⵛ ⴰⵙⴼⵉ، بالفرانساوية: Marrakech-Safi) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فلوسط الشمالي ديال البلاد، ولعاصيمة ديالها هي مراكش، و مابين لمدون اللي كاينين فلجيهة: اسفي والصويرة وشيشاوة وقلعة السراغنة وليوسوفية. عدد السكان على حساب لاحصاء اللي تدار فـ2014 وصل فهاد لجيهة لـ4. 520. 569. لميساحة ديال لجيهة هي 39، 167 كم². السكان ولاقاليم. السكان فلاقاليم ديال لجيهة. هاد لجدوال كايبين لاقاليم ديال لجيهة والسكان ديالها: لجغرافيا ولموناخ. جهة مراكش محاديها من الشمال جيهة كازا سطات ومن لجانوب جيهة سوس ماسة ومن الشمال الشرقي جيهة بني ملال خنيفرة ومن لجانوب الشرقي جيهة درعة تافيلالت. هاد لجيهة فيها بزاف ديال لخصائص لجغرافية بحال انه دايز منها جبال لاطلس لكبير وراس جبل توبقال ؤويدان بحال واد نفيس، زيادة على شلّة سهول وتلال. لميساحة ديال لجيهة واصلة لـ39، 167 كم². هاد لجدوال كيعطي لمعلومات على لحرارة والشتا فمدينة مراكش اللي هي لعاصيمة ديال لجيهة. لبينية التحتانية. مطار مراكش الدولي (مطار مراكش لمنارة) هو مطار كاين فمدينة مراكش وكايسيرڤي لجيهة ديال مراكش اسفي. كيبعد لمطار على الصونطرڤيل ديال مراكش بـ9 دلكيلوميتر وكيتعتابر تاني اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فعهد ليستيعمار وتجدد بزاف دلمرات وكايقدر يهز 9 دلملاين دلمسافرين. كاين مطار اخور فجيهة مراكش اسفي واللي هو لمطار ديال الصويرة الدولي (مطار الصويرة موݣادور) وكيبعد لمطار على الصونطرڤيل ديال الصويرة بـ16 كيلوميتر. كيتعتابر عاشر اكبر مطار فلمغريب من ناحية عدد لمسافرين، وكايقدر يهز 300. 000 مسافر. فلمجال ديال الطرقان كاينين جوج اوطوروطات اللي دايزين فلجيهة ديال مراكش اسفي واللي هوما لوطوروت ديال الرباط - اسفي و لوطوروت ديال الدار البيضا - اݣادير. الطرقان لوطنية اللي دايزين فلجيهة هوما الطريق لوطنية 1 و الطريق لوطنية 7 و الطريق لوطنية 8 و الطريق لوطنية 9 و الطريق لوطنية 11. ليقتيصاد. لفلاحة. واخا لمواريد ديال لما قليلة بالنسبة للسقي مقارنة مع لارض ديال لبور، جهة مراكش اسفي عطات 72 مليون نهار ديال لخدمة فلعام. لميساحة ديال الزراعة فلجيهة واصلة لـ 2 دلمليون دلهكتار، ولمساحة اللي كاتسقى من هاد لارض واصلة لـ351 الف هكتار. وصل لينتاج ديال الزيتون للعام فلجيهة لـ300 الف طن، وكاينين غراس فلاحية خرى بحال لمشماش ولبطيخ اللي كاتشد لميساحة ديالهوم 1. 800 هكتار والزيت ولعسل ولخضرة والديسير ولغلة واللحم. الصيناعة. جيهة مراكش اسفي معروفة بالصيناعة التقليدية اللي فيها، واللي كاتعطي واحد لقيمة زايدة ليقتيصاد دلجيهة. لجيهة عطات 11. 4% من لقيمة ديال لبلاد فهاد لمجال فعام 2015، وخدّمات فهاد لقطاع 8. 9% من الشغيلة ديال لبلاد (حرايفية وصناع تقليديين). هاد الصناعة فيها الدباغة ديال الجلود ولحديد لمطروݣ ولخزف. لجيهة جاتها 10 دلمليار ديال الدرهم من ليستيثمارات فلبلاد. كاينين بزاف ديال لمناطق الصيناعية فجيهة مراكش اسفي فمدون مراكش، اسفي، الصويرة وقلعة السراغنة. مدينة اسفي فيها بزاف ديال لمصانع ديال تعليب السرديل، ومقاليع ديال لحجر، لكاياس والرملة. لخدمات. قطاع لخدمات فجهة مراكش اسفي كايعطي 65. 3% ديال لقيمة الزايدة فلجيهة و12. 6% فلبلاد. هادشي عندو علاقة بجيهة مراكش حيتاش كاتهز لجيهة من ناحية السياحة. كاينة مساهمة ديال مدينة الصويرة بنفس لحاجة، غير اوكان لمساهمة ديالها متعلقة لخدمات اللي ماشي تيجارية اولا اللي هي تيجارية ولاكين خارج لمجال ديال السياحة. تصويرة پانورامية ديال ساحة جامع الفنا اشهر ساحات مراكش ولمغريب. جامع لكتبية كايبان فاقصى ليسر. السوق كاين فلممشى مورا الساحة.